ҚР-ДА МАМЫРДАҒЫ ОРТАША  ЖАЛАҚЫ 120 479 ТЕҢГЕ
"ҚР-ДА МАМЫРДАҒЫ ОРТАША  ЖАЛАҚЫ 120 479 ТЕҢГЕ" | "https://abai.kz/post/38790"
TITLE: ҚР-ДА МАМЫРДАҒЫ ОРТАША  ЖАЛАҚЫ 120 479 ТЕҢГЕ
URL: https://abai.kz/post/38790
META: "ҚР-ДА МАМЫРДАҒЫ ОРТАША  ЖАЛАҚЫ 120 479 ТЕҢГЕ" | "https://abai.kz/post/38790"
DATE: 25.06.2014
AUTHOR(s): Абай-Ақпарат
TOTAL WORDS: 140
TEXT: 2014 жылғы мамырдағы бір қызметкердің орташа айлық атаулы жалақысы 120479 теңгені құрады. Атаулы жалақы индексі 2013 жылғы мамырға 113,4%, ал нақты жалақы индексі 106,0% құрады. Бұл туралы ҚР Статистика агенттігінің хабарламасына сілтеме жасап ҚазАқпарат жазды. «Салалық құрылымда ең үлкен жалақы кен өндіру өнеркәсібі мен карьерлерді қазуда - 249,4 мың теңге (орташа республикалық деңгейден 2,1 есеге асты), кәсіби, ғылыми және техникалық қызметте - 234,1 мың теңге (1,9 есеге асты), қаржы және сақтандыру қызметінде - 205,5 мың теңге (1,7 есеге асты) белгіленді. Ең төменгі жалақы ауыл, орман және балық шаруашылығы қызметкерлерінде белгіленді - 72,1 мың теңге, бұл ел бойынша орта көрсеткіштен 40,2%-ға төмен», -делінген хабарламада. Өңірлік бөліністе ең жоғары жалақы Атырау облысында белгіленді - 231,3 мың теңге, бұл орташа республикалық көрсеткіштен шамамен 1,9 есеге асады. Солтүстік Қазақстан облысында мұның шамасы 80,9 мың теңгені құрады, бұл ел бойынша орташа деңгейден 32,8%-ға төмен. Абай-ақпарат
